Diari Oficial de la Generalitat Valenciana


Sumari del DOGV 5279, del 13-06-2006 (2006/5761)

Notificació a Luis Enrique Peláez Jiménez de la sentència dictada en les actuacions de juí de separació contenciosa número 726/2005.
------------------------------------------------------------------------------------------------------------------------------------

### Dades del document

Número de DOGV
:   5279

Data del DOGV
:   13-06-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/5761


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació a Luis Enrique Peláez Jiménez de la sentència dictada en les actuacions de juí de separació contenciosa número 726/2005. [2006/Q5761]  
Procediment: assumpte civil 726/2005  
Montserrat Isabel Cabrera, secretària del Jutjat de Primera Instància número 7 de Castelló de la Plana.  
En el juí a què es fa referència s'ha dictat la resolució, la part que interessa de la qual diu així:  
«Sentència número 592/2006  
Jutge que la dicta: José Luis Conde-Pumpido García  
Lloc: Castelló de la Plana  
Data: 5 de maig de 2006  
Part demandant: Julia Rodríguez Vela  
Procuradora: Felicidad Altaba Trilles  
Part demandada: Luis Enrique Peláez Jiménez  
Decisió  
Que amb l'estimació parcial de la demanda formulada per la procuradora la senyora Altaba Trilles, en nom i representació de Julia Rodríguez Vela, contra Luis Enrique Peláez Jiménez, decrete la separació conjugal dels litigants, amb l'adopció de les mesures següents:  
1. S'atribuïx a la mare la guarda i custòdia dels dos fills menors, Fernando i Luis Enrique, amb la pàtria potestat compartida pels dos progenitors.  
2. No s'establix cap règim de visites entre el pare i els fills menors.  
3. El senyor Peláez Jiménez pagarà, en concepte de pensió d'aliments per als seus fills, la suma de 150 euros mensuals per a cada un d'ells (en total, 300 euros) que ingressarà dins dels cinc primers dies de cada mes al compte bancari que designe l'esposa, i que s'actualitzarà anualment d'acord amb les variacions de l'índex de preus al consum. Les despeses extraordinàries que generen els fills les pagaran al 50% tots dos progenitors.  
4. El senyor Peláez Jiménez pagarà, en concepte de pensió compensatòria per a la seua esposa, la suma de 120 euros mensuals, per un període de cinc anys, que ingressarà dins dels cinc primers dies de cada mes al compte bancari que designe l'esposa, i que s'actualitzarà anualment d'acord amb les variacions de l'índex de preus al consum.  
Tot això sense realitzar expressa imposició de costes a cap litigant.  
Notifiqueu esta resolució a les parts, i feu-los saber que contra esta s'hi pot interposar un recurs d'apel·lació en el termini de cinc dies, que no suspendrà l'eficàcia de les mesures acordades.  
Per a la notificació al demandat, en parador ignorat, publiqueu edictes al tauler d'anuncis d'este jutjat i en el Diari Oficial de la Generalitat, que es trametrà d'ofici ja que la demandant gaudix del dret a l'assistència jurídica gratuïta.  
Una vegada ferma, procediu a l'anotació de la sentència al marge de la inscripció de matrimoni, i lliureu el corresponent exhort al Registre Civil de Castelló de la Plana.  
Esta és la meua sentència, que pronuncie, mane i firme.  
El jutge: José Luis Conde-Pumpido García.  
Publicació: la sentència anterior la va llegir i publicar el jutge que l'ha dictada, quan estava constituït en audiència pública, el mateix dia del pronunciament, davant el secretari judicial. En done fe».  
Atés el desconeixement de l'actual domicili o residència de la part demandada, mitjançant la sentència de 5 de maig de 2006, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efecte la diligència de notificació de la sentència.  
Castelló de la Plana, 5 de maig de 2006.. La secretària judicial: Montserrat Isabel Cabrera.  
Diligència  
Castelló de la Plana, 5 de maig de 2006  
L'estenc jo, la secretària judicial, per a fer constar que el present edicte ha quedat fixat en el dia de hui al tauler d'anuncis. En done fe.